
Cum  hujus  Almae  Academiae  legibus  sapienter 
provisum  est,  ut  qui  honestum  Doctoratus  Medi¬ 
ci  gradum  ambiat,  tractatum  de  aliqua  re  medica 
eruditorum  examini  subjiciat,  ex  quo  noscatur 
quantos  in  arte  salutifera  progressus  fecerit,  pagi¬ 
nas  has  in  hunc  finem  conscripsi :  vix  tamen  fieri 
potest,  ut,  qui  tot  rebus  simul  incumbere  debeat, 
cujusque  animus  scientia  tam  multiplice  distraha¬ 
tur,  opus  condat  ab  omni  parte  completum  et  ab¬ 
solutum,  quippe  cui  non  liceat  id  temporis  im- 

pendere,  nec  eas  animi  vires,  quas  exigere  videa¬ 
tur,  res  de  qua  tractare  sibi  proposuerit. 

Rogo  igitur.  Doctissimi  Professores,  quibus  vel 
optimum  tironis  scriptum  imperfectum  videretur, 
ut  huic  tentamini  ignoscatis,  dum  Rheumatis¬ 
mum  describere  aggrediar,  morbum  dignissimum 
cui  medici  attentio  conferatur,  etsi  nihil  novi 
haheo  quod  curationi  adjiciam,  quam  tot  tanti¬ 
que  auctores  hodierni  explicarunt. 

^  Ex  veterum  scriptis  vix  videretur  hic  morbus 
apud  eos  comparuisse,  etsi  affectiones  quasdam 
memorant  ei  haud  absimiles^  quas  tamen  adeo 
leviter  et  turbate  describunt,  ut  forsitan  haud  te- 
mere  dicatur,  hoc  malum,  aut  in  eorum  tempori¬ 
bus  non  extitisse,  aut  iis  certe  uti  morbus  peculia¬ 
ris  haud  innotuisse. 

fii  Bali^onius  videtur  esse  primus  qui  Rheumatis¬ 
mum  descripserit  ut  morbum  ab  aliis  distinctum. 
Hic  discrimen  satis  accuratum  posuit  inter  eam 
et  Arthritidem,  Gatarrhum,  multosque  alios  af¬ 
fectus,  quas  priores  confunderant.  Post  eum  Sy- 
DENHAMUS  multa,  quae  ad  hoc  malum  pertinent, 
clarissima  luce  aspersit.  Celeberrimi  tandem 
Gulleni  accurata  definitio  nihil  desiderandum 
reliquit:  is  verbis  ita  conceptis  eum  inclusit. 

Morbus  ab  externa,  et  plerumque  evidente  cau¬ 
sa  :  pyrexia ;  dolor  circa  articulos,  musculorum 
tractum  sequens,  genua  et  reliquos  majores,  potius 
quam  pedum  vel  manuum  articulos,  infestans, 
calore  externo  auctus,” 

c: .  -  - 

.HISTORIA  MORBE 

‘  '■'j  ■  '--  r  ■ 

Inteu  omnes  scriptores  constat  Rheumatismum 
in  frigidis  regionibus  saepius  quam  in  calidis  in¬ 
cidere.  Insomnibus  anni  tempestatibus  oriri  po¬ 
test,  et  prsecipue  autumno  et  vere  saevit,  praeser¬ 
tim  si  coelum  mutabile  sit,  si  calor  frigusque  cre¬ 
bro  et  subito’  sibi  invicem  succedant,  et  cum  aer 
frigidus  humidusque  sit.  Nulla  aetas,  neuter 
sexus,  nullum  temperamentum,  coiq)oris  inimu- 
nem  praestare  videtur,  et  quibus  sanum  corpus  est 
habitusque 'plenus,  ii  sunt  ad  eum  suscipiendum 
procliviores.  Foeminas  quoque  ssepius  quam  viros 
aggredi  observatur.  Haro  in  admodum  juveni¬ 
bus  apparet,  ut  plerumque  a  pubertatis  aetate 
usque  ad  annos  quadraginta  advenit ;  ante  annum 
decimum  secundum  et  post  quinquagesimumiin- 

veniuntur  quidem  Rheumatismi  acuti  exempla, 
sed  rarissima. 

Hic  morbus  non  semper  uno  eodemque  modo 
impetum  facit,  quippe  qui  modo  a  generali  lassi¬ 
tudinis  sensu,  corporisque  membrorum  praecipue, 
gravitate  incipiat ;  modo  a  caloris  sensu,  cum  ri¬ 
goribus,  quibus  brevi  tempore  succedunt  status 
-calidus,  caeteraque  pyrexiae  indicia :  quorum  haec 
praecipua,  anxietas,  calor,  sitis,  inquietudo ;  pul¬ 
sus  frequens,  durus,  plenus  et  celer  ;  lingua  ad¬ 
modum  alba,  spiritusque  anxius.  A  multis  no- 
latum  est,  qui  de  hoc  malo  scripserunt,  cibi  appe- 
f  ituin  minus  in  eo  quam  in  aliis  ex  genere  inflam¬ 
matorio  imminui.  Cum  pyrexia  per  aliquod  dies, 
duos  ferme  vel  tres,  perstiterit,  tunc  aegrum  laces¬ 
sere  incipiunt  dolores  acuti  et  lancinantes,  qui  in 
variis  corporis  locis,  artubus  praesertim  magnis 
(uti  genuum,  humerorum  atque  lumborum),  at 
raro  in  articulis  minoribus,  sentiuntur.  Hi  viden¬ 
tur  sedem  suam,  ut  plurimum,  in  aponuerosi  ten¬ 
dinea  habere,  et  cursum  musculorum  sequuntur, 
nunc  plures  simul  artus,  nunc  unum  tantum  exer¬ 
centes,  et  in  plerisque  exemplis  ultro  citroque  va¬ 
gantes  ;  relictis,  ubi  adfuerint,  tumore  aliquo  et 
.rubore. 

Sub  noctem  indicia  febrilia*  sensim  gravescunt, 
dolorque  ex  calore  lecti  magis  magisque  intendi¬ 
tur  :  ipsum  stragulorum  pondus,  motusve  mem¬ 
brorum  vel  minimus,  auget ;  et  cum  dolores  raro 
nisi  per  breve  temporis  spatium  in  eodem  loco 
permanent,  vix  aliquid  levaminis  ex  migratione 
percipitur ;  alvus  fere  semper  adstringitur ;  in 
quibusdam  exemplis  adest  ab  ipso  morbi  initio, 
membrorumque  laborant  sudor,  at  neque  liber  nec 
abundans,  et  raro  dolori  solamen  adfert;  sed  qu^e 
afficiuntur  partes  in  his  rigiditas  siccitasque  exis- 
tere  inveniuntur.  Per  totum  fere  cursum  hujus- 
ce  morbi,  urina  rubra  est,  at  non  sedimentum 
deponit,  donec  vitium  fuerit  ulterius  progressum, 
et  pyrexia  remissiones  manifestas  habere  incipe- 
rit ;  tum  sedimentum  lateritium  praestatur,  quod 
tamen  non  semper  morbum  solvit,  qui  diu,  ^  saepe 
permanent,  postquam  ejusmodi  depositioq  fuerit 

't  / 

observata.  Cum  in  hoc  morbo  sanguis  e  .vena 
,detrahitur,  superficiem  coriaceam  et  albam  osten¬ 
dit;  saepe  febrilia  signa  omnino  recedunt,  cum 
tamen  dolor  nec  mutatus  manet,  vel  etiam  incres- 
xit :  dein  articulorum  dolores  frigore  augentiir,  et 
tantum  abest  ut  calore  admoto  graventur,”  ^qupd 
in  statu  acuto  fit,  ut  leventur  potius ;  morbusquc 

eam  formam  accepit,  quam  Arthrodyniae  nomi¬ 
ne  aut  Rheumatismi  Chronici  distinguunt. 

CAUS.E  REMOTA. 

(mihi  videtur)  dividendae  in  Praedisponen- 
tes,  et  Occasionales  vel  Excitantes. 

Causa  Praedisponens  praecipua  diathesis  phlo- 
gistica;  in  primis  enim  aggreditur  Rheumatis¬ 
mus  juvenes  florentes,  frigidarum  regionum  inco¬ 
las,  eosque  quibus  temperamentum  inest  sangui¬ 
neum,  ex  quibus  rebus  diathesis  phlogistica  maxi¬ 
me  pendet.  Vita  quoque  pigra  et  iners,  cibus 
nimis  lautus  et  stimulans,  solitaeque  evacuationes 
(uti  cutis  exhalatio,  menses,  fonticuli  aut  haemor- 
rhois)  impeditae ;  quae  omnia,  corporis  plenitudi¬ 
nem  ^augendo,  inter  causas  praedisponentes  haberi 
possunt:  praeterea, quaecunque  corpus  debilitent  aut 
irritabilius  reddant,  exempli  gratia,  morbi  praegres¬ 
si,  ususve  hydrargyri  nimis  protractus,  inter  has 
causas  numerari  debent ;  necnon  ii,  qui  jam  antea 
hoc  morbo  laborarunt,  ad  eum  de  novo  suscipien- 
dum  aptiores. 

Causae  Excitantes  sunt  omnia  qui  corpus  nimis 
stimulent.  Inter  omnes  constat,  frigus  corpori 
admotum  saepius  quam  aliquid  praeterea  hoc  ma¬ 
lum  inducere,  utique  cum  humiditate  conjunc¬ 
tum,  vel  si  corpus  calidum  actioni  ejus  objiciatur. 
Exempla  hujusmodi  saepe  proveniunt,  cum  quis 
in  lodicibus  madidis  accubuerit,  *  aut  vestes  ma¬ 
dentes  gesserit.  Commoratio  quoque  in  locis  fri¬ 
gidis  et  humidis,  inter  causas  excitantes  recenseri 
potest. 

CAUSA  PROXIMA. 

Licet  causarum  proximarum  doctrina  sit  ad¬ 
huc  tenebris  obsita,  notitiamque  earum  in  multis 
morbis,  non  nisi  imperfectam  et  obscuram  habea¬ 
mus,  magni  tamen  momenti  est  eas  habere  explo¬ 
ratas  ;  quare  hoc  studium,  esti  difficillimum,  mini¬ 
me  debet  omitti. 

Ex  mente  celeberrimi  Boeehaavii,  causa 
Rheumatismi  proxima  lentor  est  humorum  ;  alii 
fluidorum  acrimonias  attribuunt.  Magno  CuL- 
LENO  neutra  complacuit  sententia ;  ipse  alteram 
proposuit :  arteriolas  nempe  ligamentorum  artuum 

et  aponeuroseos  tendinese  musculorum  ^constrictas 
fieri,  simulque  diathesin  phlogisticam  per  cursum 
earum  generari,  unde  sanguinis  impetus  augeatur, 
et  oum  ei  liberum  iter  intercludatur  inflamma¬ 
tionem  oriri  atque  dolorem.  Deinde  resistentiam 
jam  memoratam  vires  naturae  medicatrices  exci¬ 
tare,  easque,  quum  constrictionem  devincere  sum¬ 
ma  ope  nitantur,  sanguinis  impetum  magis  ma¬ 
gisque  .intendere.  Ideoque  verisimile  est  cau¬ 
sam  hujus  morbi  proximam  in  sanguinis,  ad  par¬ 
tem  laborantem  congestione,  esse  positam ;  cui 
accedat  in  vasculis  extremis  spasmus,  comitante 
insuper  affectione  quadam  fibrae  muscularis  pro¬ 
pria,  quae  rigida  videtur,  motum  difficilius  quam 
in  statu  naturali  admittens. 


DIAGNOSIS. 

Nulla  medicinae  pars  plus  ingenii  aut  validio¬ 
res  animi  vires  exigit,  nulla  majorem  utilitatem 
adfert,  arte  morbos  inter  se  distinguendi ;  sine 
qua  prognosis  non  potest  existere,  et  medicus, 
unica  duce  destitutus,  huc  illuc  incertus  vagatur. 
Vitia  praecipua,  quibus  intersit  ulla  cum  Rheu- 

‘  inatismo  Acuto  similitudo,  haec  sunt :  Podagra, 
Syphilis,  et  morbi  ipsius,  de  qua  dicimus,  forma 
vetusta. 

Inter  Podagram  et  Rheumatismum  facile  dis¬ 
crimen  ;  in  illa  extremitatum  artus,  veluti  pe¬ 
dum  et  manuum,  maxime  afficiuntur ;  sed  in 
hoc  humeros,  ulnas,  genua  artusque  majores,  ple¬ 
rumque  occupat  morbus.  -Podagra  eos  infestat 
qui  aetate  sunt  provectiores,  vitseque  sedentariae, 
praesertim  mares.  Rheumatismus,  contra,  juve¬ 
nes  et  robustos,  sexum  utrumque,  at  maxime  foe- 
mininum  aggredi  gestit,  licet  in  omni  aetate, 
sexu,  et  temperamento  oriri  potest.  Minus  pro¬ 
clivis  est  Podagra  ad  sedem  mutandam,  et  inter 
fines  angustiores  quam  Rheumatismus  contine¬ 
tur  ;  ex  haereditate  quoque  provenit  sine  causa 
externa,  certe  quae  manifeste  ,appareat.  Non  ge¬ 
neratione  traditur  Rheumatismus,  et  ad  frigoris 
effectus  plerumque  attribui  potest.  Graviores 
paroxysmos,  plusque  tumesceiitiae  et  ruboris  ha¬ 
bet  Podagra,  cui  plerumque  antecedunt  dyspep¬ 
siae  signa  ;  quae  in  Rheumatismo  omnino  absunt. 

In  Syphilide  dolores  medium  longorum  ossium, 

uti  tibiae  vel  ulnae,  occupant ;  diuturniores  quo- 

*  n 

que  sunt,  et  premendo  augentur ;  abest  tamen 
pyrexia  urgens,  quae  Tllieuinatismo  comitatur. 

Hbeumatismus  Acutus  saepe  in  Chronicum 
transit,  nec  facile  est  discrimen  accuratum  inter 
eos  ponere.  Cum  nihil  pyrexiae  manet  ;  cura 
artus  rigescunt,  comitante  frigoris  sensu,  et  sine 
rubore  dolent;  cum  dolores  frigore  augentur,  calore 
levantur,  signa  sunt  morbi  inveterati.  Multa 
sunt  et  alia  inter  Rheumatismum  recentem  et 
Chronicum  discrimina,  adeo  manifesta  ut  super¬ 
vacuum  sit  enumerare. 


PROGNOSIS. 


Ut  de  morbo  quovis  vere  praedicamus,  probe 
ad  naturam  ipsius,  symptomatum  gravitatem, 
aegrotantis  quoque  vires  et  aetatem,  animuni  ad¬ 
vertere  debemus.  In  nulla  enim  re  magis  cog¬ 
noscitur  medicus  expertus,  quam  si  vera  praesa¬ 
gia  en  un ciet.  His  igitur  rite  perspectis,  mihi 
videtur  Rheumatismum"  esse  morbum,  cui  insit 
plus  aegritudinis  quam  periculi,  utique  cum  ex- 

ternas  tantum  partes  corporis  afficiat.  Pauca,  ni 
fallor,  ad  memoriam  traduntur  exempla,  in  qui- 
hns  lethum  ^adduxerit :  nonn unquam  tamen  in 
caput  vel  pulmones  impetum  faciens,  Apoplexiam 
Paralysin,  aut  Peripneumoniam  creare  potest. 
Si  morbus  diu  permanserit,  viresque  £egri  multum 
imminutae  sint,  prognosis  adhuc  anceps  videtur ; 
quod  si  juventute  floreat,  progresso  morbo  haud 
debilitatus,  habitusque  corporis  ante  morbi  acces¬ 
sum  sanus  fuerit ;  si  febris  brevis  et  cito  remediis 
vcedens ;  doloresque,  licet  urgentes,  non  fixi  sed 
mutabiles,  haud  intus  tendant ;  si  sudor  abun¬ 
dans,  aut  naturae  viribus  aut  remediis  adhibitis, 
evocatus,  corpus  recreet,  somnum  que  adducat ; 
suadent  omnia,  ut  faustum  morbi  finem,  et  sani¬ 
tatem  cito  restitutam,  speremus. 

t-  i  ^ 

r  ■ 


RATIO  MEDENDI. 


Cum  inter  omnes  scriptores  constat,  semper 
multum  inflammationis  Rheumatismo  Acuto 
adesse,  prima  curandi  indicatio  procul  dubio  est, 
phlogisticam  systematis  generalis  diathesin  amo- 

vere,  cutisque  exhalationem  promovere,  aut  vaso¬ 
rum  spasmum  tollere  :  quorum  primum,  venaesec- 
tione,  refrigerantibus  catharticis,  eoque  regimine 
quod  in  actione  inflammatoria  reprimenda  usui 
est,  efficiatur. 

J^encesectio. — Nullum  quidem  existit  remedium 
quod  diathesin  phlogisticam  citius  aut  melius 
vincat,  quam  sanguinis  inter  morbi  initia  detrac¬ 
tio,  quffi  et  multa  esse  debet  et  saepius  repetita. 
Quo  celerius  e  vena  effluat  sanguis  eo  plus  bene¬ 
ficii  percipitur  ;  ideoque  pleno  rivo  duci  oportet : 
nam  probe  sciunt  qui  artem  salutiferam  callent, 
paululum  sanguinis  ita  detractum  magis  profi¬ 
cere  quam  si  longe  plus  sed  lentius  abstrahatur. 
Si  post  paucas  horas  febrilia  et  alia  indicia  non 
mitescant,  sanguis  iterum  mitti  debet.  Quod  ad 
/quantitatem  detrahendam  attinet,  nulla  generalis 
norma  dari  potest ;  at  si  animum  sequentibus 
probe  advertamus,  plerumque  ostendent  quantum 
^et  quoties  emitti  debeat;  nimirum,  aegri  aetas,  sexus, ^ 
vires,  corporis  plenitudo  et  temperamentum  ;  do¬ 
loris  gravitas ;  systematis  arterialis  actio ;  usus¬ 
que  quem  hujus  remedii  jam  ante  fecerimus.  Sed 
dicet  venaesectio,  recte  et  cum  judicio  adhibita,  re- 

medium  est  prsestaiitissimum,  summa  tamen  cura 
adhiberi  oportet,  ne  ssepius  eo,  aut  copiosius  quam 
necesse  sit,  utamur.  Quum  morbi  gravissimi  ex 
nimia  hac  depletione  oriuntur,  quales  sunt  Hy¬ 
drops,  Artbrodynia,  debilitasque  nec-medenda. 
Sat  sanguinis,  e  brachio  detracto,  depletio  localis 
adhibenda,  hirudinibus  parti  qui  laborat  imposi¬ 
tis:  et  si  tensio,  tumescentia,  calor  ruborque  ur¬ 
geant,  sanguinem  ita  detrahi  plurimum  proderit ; 
minusque  damni  quam  abstractio  generalis,  syste¬ 
mati  adducet. 

Cathartica  Refrigerantia. — Manifestum  est 
ea  ad  diathesin  phlogisticam  devincendam  aptari ; 
proximumque  locum  ven^sectioni  occuparunt.  At 
cum  morbus  generalis  evasit  urgensque,  crebra 
alvi  depletio,  ob  motum  atque  dolorem  inductos, 
incommoda  erit  vel  etiam  noxia ;  idecque,*^  quan¬ 
tum  fieri  possit,  vitanda.  Quum  igitur  purgan¬ 
tia  administranda  veniunt,  debent  esse  mitissi¬ 
ma;  quales  sunt  Super-Tartras  Potassse,  Sul- 
phas  Magnesiae,  Oleum  Ricini,  caeteraque  ejus¬ 
modi.  Enemata  quoque  emollientia,  faeces  indu¬ 
ratos,  quae  canalem  intestinalem  irritant,  depel¬ 
lendo,  proderunt. 

Regimen  Antiphlogisticum^  quod  stimulantia, 
quae  fere  semper  humano  corpori  admoventur,  evi¬ 
tat  aut  imminuit ;  sedulo  per  totum  hujus  morbi 
cursum  adhiberi  oportet.  Horum  irritantium 
praecipua  sunt,  calor,  cibus  irritans,  potus  inebrian¬ 
tes,  et  nimia  vel  corporis  vel  animi  exercitatio. 
.®gri  cubiculum  non  debet  ultra  gradum  Fah- 
EENHEiTii  60um  calefieri. 

Diaeta  levis  et  facilis  digestu ;  nempe  juscula 
tenuia,  fructusque  subacidi,  uti  Citra  auran- 
tia,  adhibenda  est;  potus  debet  decoctum  esse 
hordei,  serum  lactis,  et  alia  ejusdem  generis, 
quae  alvum  liberam  servent,  vel  certe  prohi¬ 
beant  quo  minus  constipetur.  Pyrexia,  reme¬ 
diis  jam  memoratis,  superata,  alia  manet  indica¬ 
tio  princeps,  nimirum  ut  depellantur  spasmata 
arterias  extremas  lacessentia ;  quod  optime  his 
rebus  afficitur  quae  simul  sudorem  faciant,  simul- 
que  quam  minimam  excitationis  creent.  Medi¬ 
camentum  quod  ad  huncce  finem  egregie  conducit, 
pulvis  est  Ipecacuanhse  compositus,  quem,  et  in 
hoc  et  in  multis  aliis  morbis,  omnes  medici  recen¬ 
tes  summis  laudibus  nec  immerito  extulerunt. 
Sudor  quam  mitissime  eliciendus ;  ideoque  a  par¬ 
va  pulveris  quantitate  incipere  oportet,  quae,  justis 

temporis  spatiis  interpositis,  repetenda,  donec  su¬ 
dor  erumpat.  Medicamentum  lioc  ita  exhibi¬ 
tum  raro  nauseam  provocat,  et  fere  semper  optato 
fini  respondet,  praesertim  si  fomenta  simul  infe¬ 
riori  corporis,  parti  applicentur,  quae,  actione  re¬ 
laxante,  sudori  generando  multum  conferunt. 
Haustus  quoque  cum  Aqua  Acetatis  Ammoniae 
vel  Vino  Antimoniale  et  Tinctura  Opii,  caeteris 
remediis  auxilium  subinde  adhibeatur,  plurimum¬ 
que  ad  sudorem  efficiendum  et  dolores  sedandos  ^ 
conducit.  Hoc  modo  sudor  potest  per  horas  tvi- 
ginti  quatuor,  vel  quadraginta  octo,  si  opus  sit, 
sustineri.  Sed  quousque  hoc  remedio  uti  liceat, 
tantummodo  ex  beneficio  quod  aeger  accipiat,  do¬ 
lorum  levamine,  virium  que  imminutione  quam 
subieret,  dijudicandum.  Suadent  medici  ut  su¬ 
dorem'  matutino  tempore  elicere  conemur/  prop- 
terea  quod  secretiones  omnes  facilius  die  quam 
noctu  promoventur,  nec  abest  periculum,  ne  dum 
£eger,  et  ei  ministrantes,  in  somnum  noctu  incide¬ 
rint,  potus  exhibitio  omittatur,  sine  quo  sudor 
pergere  nequit.  Dum  manat  sudor  diluentia, 
potissimum  quaa  minime  stimulent,  liberrime  ad¬ 
bibenda,  et  aeger  in  lectum  inter  stragula  lanea 

^•imponendus;  linteum  enim  cito  madescit,  atque, 
si  per  breve  tempus  a  corpore  amoveatur,  friges¬ 
cens,  et  remedii  jeffectum,  et  sudoris  cursum  im- 
pedit. 

Emetica  sic  adliibita,  ut  parum  tantum  nau¬ 
seae  inducant,  Jiaud  sine  beneficio,  Diathesi  Phlo- 
gistica  partim  devicta,  administrantur ;  nec  raro 
.g  quoque  leniter  ^purgant,  cutis  halitum  promovent, 
et  pyrexiam  minuunt* 

"  ^  ^mcatona.quoque  multum  in  hoc  morbo  pro- 
ficient,  si  prius  adhibeantur,  quam  indicia  febrilia 
ingravescant ;  sed  cum  pyrexia  iu*gens  est,  et  dolores 
huc  illuc  vagantur,  eorum  applicatio  plus  mali 
quam  beneficii  adducet.  In  hoc  statu  corpus  pro- 
'  clive  est  ad  eam  morhi  formam,  quae  Arthrodynia 
vocato,  suscipiendam  ;  summa  igitur  cura  adhi¬ 
benda  est,  ut  huic  diro  malo  praecaveatur,  causis  om¬ 
nibus  qu£e  excitare  possint  sedulo  evitatis,  et  diaeta 
praesertim  recte  ordinata.  Victus  sit  levissimus, 
potissimum  ex  vegetabilibus  farinaceis  et  lacte 
constans :  et  plurimum  interest,  ut  cibus  anima¬ 
lis,  omnino  dum  aliquid  inflammationis  adest  pro¬ 
hibendus,  sensim  resumatur. 


DE  RHEUMATISMO  ACUTO. 


17 


Actione  inflammatoria,  venaesectione  aliisque 
remediis  supra:  memoratis,  ablata,  usus  Cinchonae 
officinalis,  a  multis  et  celeberrimis  medicis,  inter 
quos  sunt  Fothergill  et  Saundeus,  laudatus, 
— auxilio  admodum  efficaci  erit  hunc  morbum  in 
statu  secundo  tractanti,  aut  dum  procedat  con« 
valescentia*  Haec  indiciorum  febrilium  remissio¬ 
ne  notatur*  Lingua,  quam  sordes  densae  tege- 
rant,  nitida  fit,  humida,  et  colore  naturali :  urina, 
gravitate  specifica  minore,  speciem  saniorem  prae¬ 
bet  ;  alvus  naturalis,  cutis  relaxata,  et  nihil  nisi 
simplex  debilitas  adhuc  permanet* 

Conamen  hoc,  judicio  vestro,  Doctissimi  Pro¬ 
fessores,  cum  animi  sensu  gratissimo,  subjicio,  et 
siquid  forte  erraverim,  oro  faciles  condonetis. 

